189. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Η./5683 της 8/18 Αυγ. 1989 (ΦΕΚ Β΄ 608) Συμπλήρωση της Η/8179/15.10.85 απόφασης του Υπουργού Εθνικής Παιδείας και Θρησκευμάτων (ανωτ. αριθ. 181). Έχοντας υπόψη: 1.Τις διατάξεις των άρθρ. 6, 7, 8, 10 καθώς και του εδάφ. ζ΄ της παρ. 1 του άρθρ. 88 του Νόμ. 1566/85 (ΦΕΚ 167/τ.Α΄) «Δομή και λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις». 2.Τις διατάξεις της αριθ. Φ.473/566/ΣΤ3/4881/ 1984 (ΦΕΚ 851/τ.Β΄/4.12.84) Υπουργικής Απόφασης του ΥΠΕΠΘ «Ανάθεση του έργου της εφαρμογής του σχεδίου για την ίδρυση και λειτουργία των Ενιαίων Πολυκλαδικών Λυκείων στη ΔΙ.ΕΦ.Ε.Σ.». 3.Τις διατάξεις της αριθ. Η/8179/15.10.85 (ΦΕΚ 623/τ.Β΄/18.10.85) Υπουργικής Απόφασης «Διάρθρωση και αρμοδιότητες των συγχωνευόμενων Διευθύνσεων της Κ.Υ. του ΥΠΕΠΘ». 4.Την ανάγκη ενιαίας αντιμετώπισης και συντονισμού των θεμάτων που αφορούν σχολικές μονάδες του δεύτερου κύκλου δευτεροβάθμιας εκπαίδευσης, αποφασίζουμε: 1.Τα θέματα των Ενιαίων Πολυκλαδικών Λυκείων (ΕΠΛ), που εμπίπτουν στις αρμοδιότητες της Δ/νσης Σπουδών Δευτεροβάθμιας Εκπαίδευσης του ΥΠΕΠΘ, υπάγονται σ’ αυτή. 2. Τα θέματα των ΕΠΛ που εμπίπτουν στις αρμοδιότητες της Δ/νσης Διοικητικών Υποθέσεων Α/θμιας και Β/θμιας Εκπ/σης του ΥΠΕΠΘ, υπάγονται σ’ αυτήν. 3.Για την αντιμετώπιση των σχετικών θεμάτων συγκροτείται Γραφείο Ενιαίων Πολυκλαδικών Λυκείων, το οποίο θα υπάγεται στην αρμοδιότητα της Δ/νσης Σπουδών Δευτεροβάθμιας Εκπαίδευσης. 4.Όπου απαιτείται, η Δ/νση Σπουδών Δευτε-ροβάθμιας Εκπαίδευσης συνεργάζεται με τη ΔΙ.ΕΦ.Ε.Σ., η οποία συμμετέχει στη στήριξη (Μετά τη σελ. 44,506(α) Σελ. 44,507 Τεύχος ΙΒ-4-1 Σελ. 1 Κεντρική Υπηρεσία 32.Α.α.186-189 των ΕΠΛ για την αντιμετώπιση προβλημάτων συναφών προς τις αρμοδιότητές της. 5.Οι δαπάνες που προκαλούνται για την εφαρμογή του έργου στήριξης των ΕΠΛ θα βαρύνουν και τις πιστώσεις που προβλέπονται από τις ισχύουσες διατάξεις. 6.Κάθε άλλη διάταξη που αντίκειται στις παραπάνω ρυθμίσεις παύει να ισχύει από τη δημοσίευση της απόφασης αυτής.

[Source: greek_legal_code_raptarchis | Tokens: 1883]